**Christopher Alan Saunders** (født 15. januar 1950 i Melbourne i Australia) er en australsk emeritert katolsk biskop av Broome. Han ble etterforsket av politi (henleggelse pga manglende bevis) og av kirkens egen myndighet (gitt anledning til å søke avskjed, noe han gjorde); i februar 2024 ble han arrestert av politi.

Liv og virke
------------

### Bakgrunn

Christopher Alan Saunders gikk på *St. Bede's College* i Mentone. Deretter studerte han filosofi i tre år ved *Missionary Society of St. Columban*-seminaret og deretter katolsk teologi ved *St. Francis Xavier*-seminaret i Adelaide.

### Prest

Den 28. august 1976 ble han presteviet for bispedømmet Broome av biskopen av Broome, John Jobst SAC.

Deretter arbeidet Saunders først på misjonsstasjonene i *La Grange Bay* (1976–1978), i *Lombadina* (1978–1982) og i *Kalumburu* (1982–1988) før han ble menighetsadministrator i Broome i 1989.

I 1992 ble han sendt til Canada for videre studier ved *St. Paul University* i Ottawa, hvor han i 1994 skrev avhandlingen  *Towards diocesan norms for the appropriate formation of the laity. A commentary on canon 231, 1.* Towards diocesan norms for the passende dannelse av lekfolk ved Saint Paul University i Ottawa, og fikk lisensiat i kanonisk rett. Etter hjemkomsten tjente Saunders igjen som sogneadministrator i Broome, før han til slutt ble rektor for *Our Lady Queen of Peace*-katedralen i Broome.

### Biskop av Broome

Den 3. november 1995 utnevnte pave Johannes Paul II ham til biskop av Broome. Biskop emeritus av Broome, Johannes Jobst SAC, bispeviet ham den 8. februar 1996 ved *Shire Civic Center* i Broome; medkonsekratorer var biskopen av Geraldton, Justin Bianchini, og biskopen av Darwin, Edmund Collins MSC. Et fokus for hans bispelige arbeid var aboriginernes rettigheter.

Den 9. mars 2020 trådte Saunders frivillig til side fra ledelselsesoppgave i bispedømmet etter ay Vatikanet hadde forordnet en gjennomgang av bispedømmet. Kirkelige myndigheter gav ingen begrunnelse for dette eller indikerte noen forbindelse med Vest-Australias politi som 18 måneder tidligere hadde etterforsket en beskyldning mot ham om om seksuelt overgrep. Peter Ingham, Den emeriterte biskop av Wollongong, var blitt i oppdrag å forestå den kirkelige undersøkelse av Saunders' lederskap, blant annet finansielle anliggender og håndtering av berskyldninger om presters seksuelle overgrep.
 Kirken hadde også mottatt klager om Saunders så tidlig som i april 2019 og forsøkte å evaluere dem sammridig som å forthindre gjentagelser, og uten at biskop Saunders ble klar over det. Den 27. november 2020 gikk Saunders med på å ta en seksmåneders permisjon «utenfor bispedømmet», der hans fortsatte offentlige virke som prest fremkalte klager.

Den 28. november 2020 ble den forrige generalvikaren Paul Boyers utnevnt til apostolisk administrator *sede plena*, og han suspenderte Saunders jurisdiksjon inntil videre.

Politiets etterforskning basert på anklager fra 2018, var fortsatt ikke ferdige. Men etter en to år lang etterforskning ble anklagene avvist av Vest-Australias politi og av påtalemyndigheten som ubegrunnede i mai 2021; ingen siktelse ble utferdiget.

Etter politiets henleggelse ble imidlertid en ny egen kanonisk undersøkelse utført av kirkens myndigheter deretter igangsatt året etter av «påståtte kanoniske forbrytelser, som definert av *Vos estis lux mundi*, og påståtte brudd på Kirkens integritet ...» ifølge den australske bispekonferanse. Den kanoniske etterforskningen ble overvåket av erkebiskop Mark Coleridge av Brisbane, men utført av uavhengige etterforskere.

### Fratreden

Den 28. august 2021 godtok pave Frans hans søknad om førtidig avskjed. Broome fikk samtidig en ny apostolisk administrator, biskop Michael Morrissey av Geraldton.

Den 21. februar 2024 ble biskop Saunders arrestert i sitt hjem av australsk politi og siktet for 19 forbrytelser, blant annet voldtekt. Noen skulle ha vært begått mot barn. Han benektet anklagene

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Erkebiskop Romolo Carboni (1911-1999) \*1953
* Biskop John Jobst, S.A.C. (1920-2014) \*1959
* Biskop *Christopher Alan Saunders* (1950- ) \*1996

Referanser
----------

1. ↑  The Pillar: *Australian police arrest former Broome bishop in child abuse probe*, 2024-02-21, lest 2024-02-22
2. 1 2 3  «Bishop Christopher Saunders» **(engelsk)**. Bistum Broome. Arkivert fra originalen 18. januar 2021. Besøkt 19. september 2023.  Arkivert 18. januar 2021 hos Wayback Machine.
3. ↑  «Towards diocesan norms for the appropriate formation of the laity. A commentary on canon 231, 1». *Bibliothekskatalog der Saint Paul University* **(engelsk)**. Besøkt 19. september 2023.
4. ↑  AAS 87 (1995), S. 1165.
5. ↑  «Vatikan-Bericht: Australischer Bischof war „Triebtäter"». *katholisch.de*. 19. september 2023. Besøkt 19. september 2023.
6. ↑  Parke, Erin; Tomlin, Sam; Collins, Ben. «Catholic Bishop of Broome Christopher Saunders voluntarily steps down amid investigation into allegation of sexual misconduct». *ABC News*. Australian Broadcasting Corporation.
7. 1 2  Parke, Erin (19. mai 2021). «Catholic Bishop of Broome Christopher Saunders will not be prosecuted over allegations of sexual misconduct». *ABC News*.
8. ↑  «Missbrauchsvorwürfe gegen australischen Bischof: Saunders lässt Amt ruhen». *Domradio*. 12. mars 2020. Besøkt 20. september 2023.
9. 1 2  Parke, Erin (3. juli 2020). «Documents reveal church stayed quiet on sexual misconduct allegations against Broome Bishop for almost a year».
10. ↑  Tomlin, Sam (28. november 2020). «Bishop of Broome Christopher Saunders to leave diocese for six months amid police and Vatican investigations». Australian Broadcasting Corporation. Besøkt 29. november 2020.
11. ↑  «Nomina dell’Amministratore Apostolico Sede plena della Diocesi di Broome (Australia)». *Tägliches Bulletin* **(italiensk)**. Presseamt des Heiligen Stuhls. 28. november 2020. Besøkt 28. november 2020.
12. ↑  Erin Parke (19. mai 2021). «Catholic Bishop of Broome Christopher Saunders will not be prosecuted over allegations of sexual misconduct». *ABC News* **(engelsk)**. Besøkt 1. august 2021.
13. ↑  «Rinuncia del Vescovo di Broome (Australia) e nomina dell’Amministratore Apostolico sede vacante». *Tägliches Bulletin* **(italiensk)**. Presseamt des Heiligen Stuhls. 28. august 2021. Besøkt 28. august 2021.
14. ↑  «Former Bishop of Broome Christopher Saunders faces 19 charges». *ABC News* **(engelsk)**. 21. februar 2024.
15. ↑  saunders, lest 22. februar 2024

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF
 |